Pahuuden anatomia on rikospodcast, joka pureutuu karmivien ihmiskohtaloiden syövereihin. Tarinat sisältävät usein raakaa väkivaltaa, käsittämätöntä pahuutta tai muita huomiota herättävän julmia piirteitä. Käsittelen podcastissani lähinnä vain selvitettyjä rikoksia ja aiheet liikkuvat pääosin kaikkein raaimpien rikosten kuten murhien ympärillä. Kaikki podcastissa esitetyt tapahtumat ja faktat pohjautuvat erilaisista julkaisuista kuten kirjoista, videoista ja dokumenteista kerättyyn tietoon. Käytän kuitenkin toisinaan myös tapahtumien dramatisointia tehokeinona ja tarinan tukena. Pyrin kertomaan uhrien tarinat kunnioittavasti ja mässäilemättä. En kuitenkaan peittele edes raaimpia yksityiskohtia, joten podcast ei sovi herkille ihmisille. Lienee myös hyvä mainita että, Pahuuden anatomia on henkilökohtainen projektini. Kyseessä on siis harrastelijapohjainen indie-podcast, jonka taustalla ei ole ammattimaista tuotantoryhmää.